લખનઉ: આંતરરાષ્ટ્રીય યોગ દિવસ અગાઉ ઉત્તર પ્રદેશમાં તેની શાનદાર જોરશોરથી તૈયારીઓ શરૂ કરવામાં આવી છે. તેની અંતર્ગત મુખ્યમંત્રી યોગી આદિત્યનાથ અને રાજ્યપાલ રામ નાઇકે રાજભવન ખાતે યોગાભ્યાસ કાર્યક્રમમાં શામેલ થયા હતા. આ દરમિયાન યોગગુરૂ રામદેવ બાબાએ આ કાર્યક્રમનું સંચાલન કરતા લોકોને યોગ દિવસનું રિહર્સલ કરાવ્યુ હતું. આયુષ વિભાગના રાજ્યમંત્રી ડો. ધર્મસિંહના જણાવ્યા અનુસારા આ યોગાભ્યાસમાં યોગાચાર્ય સ્વામી રામદેવ, યોગાચાર્ય ચિન્મય પાંડયા સહિત અલગ-અલગ યોગ સંસ્થા તેમજ રાજ્યના બધા મંત્રીઓ, વરિષ્ઠ પ્રસાશનિક તેમજ પોલીસ અધિકારીઓ હાજર રહ્યા હતા.